SET ปิดบวก 6.02 จุด จับตาผลโหวตแผนปฏิรูปภาษีสหรัฐฯพรุ่งนี้
SET ปิดบวก 6.02 จุด จับตาผลโหวตแผนปฏิรูปภาษีสหรัฐฯพรุ่งนี้ โดยดัชนีปิดตลาดวันนี้ ที่ระดับ 1,723.71 จุด เพิ่มขึ้น 6.02 จุด หรือ 0.35% มูลค่าซื้อขาย 4.52 หมื่นลบ.
18 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,723.71 จุด เพิ่มขึ้น 6.02 จุด หรือ 0.35% มูลค่าซื้อขาย 4.52 หมื่นลบ.
10 หุ้นดันดัชนีวันนี้

ด้าน นายชัยยศ จิวางกูร ผู้อำนวยการฝ่ายวิเคราะห์ บล. กรุงศรี เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้มีการปรับตัวเพิ่มขึ้นตอบรับแผนปฏิรูปภาษีสหรัฐฯ ที่ค่อนข้างมีความชัดเจนมากขึ้นทำให้บรรยากาศการซื้อขายของนักลงทุนดีขึ้น
สำหรับภาวะตลาดฯในวันพรุ่งนี้ คาดตลาดฯยังไปต่อในแดนบวก พร้อมให้แนวรับที่ 1,715-1,720 จุด แนวต้าน 1,730 จุด
อนึ่ง วันพรุ่งนี้ (19 ธ.ค.) สภาผู้แทนราษฎรสหรัฐฯ จะมีการโหวตร่างกฎหมายการปรับลดภาษีสหรัฐฯ ซึ่งคงผ่านฉลุยเนื่องจากรีพับลิกันครองเสียงข้างมากอย่างเด็ดขาดอยู่แล้ว จากนั้นร่างกฎหมายจะถูกส่งต่อไปยังวุฒิสภาเพื่อลงมติอีกชั้นหนึ่ง โดยรีพับลิกันมีสิทธิ์ที่จะเสียคะแนนจากคนในพรรคตัวเองได้ไม่เกิน 2 เสียงเพื่อให้ร่างกฎหมายผ่านการรับรอง แนะนำให้นักลงทุนจับตาผลการประชุมดังกล่าว
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,712.17 ล้านบาท ปิดที่ 436 บาท เพิ่มขึ้น 4 บาท
GULF มูลค่าการซื้อขาย 2,320.43 ล้านบาท ปิดที่ 55.25 บาท เพิ่มขึ้น 1.25 บาท
PTTEP มูลค่าการซื้อขาย 1,999.97 ล้านบาท ปิดที่ 97.50 บาท เพิ่มขึ้น 3 บาท
IVL มูลค่าการซื้อขาย 1,471.46 ล้านบาท ปิดที่ 53.75 บาท เพิ่มขึ้น 0.75 บาท
IRPC มูลค่าการซื้อขาย 1,258.45 ล้านบาท ปิดที่ 6.80 บาท เพิ่มขึ้น 0.25 บาท
 
ตลาดหุ้นเอเชีย
